VENDIM
Nr. 65, datë 14.2.2024

PËR ORGANIZIMIN E ZYRAVE VENDORE TË AVOKATURËS SË SHTETIT

Në mbështetje të nenit 100 të Kushtetutës dhe të pikës 1.5, të nenit 11, të ligjit nr. 10 018, datë 13.11.2008, “Për Avokaturën e Shtetit”, të ndryshuar, me propozimin e Kryeministrit, Këshilli i Ministrave

VENDOSI:

1. Avokatura e Shtetit në nivel vendor organizohet në 6 (gjashtë) zyra me kompetencat tokësore, si më poshtë vijon:
a) Zyra Vendore e Avokaturës së Shtetit Gjirokastër, me kompetencë tokësore në:
i. Gjykatën e Shkallës së Parë të Juridiksionit të Përgjithshëm Gjirokastër;
ii. Gjykatën e Shkallës së Parë të Juridiksionit të Përgjithshëm Sarandë; 
b) Zyra Vendore e Avokaturës së Shtetit Korçë, me kompetencë tokësore në Gjykatën e Shkallës së Parë të Juridiksionit të Përgjithshëm Korçë;
c) Zyra Vendore e Avokaturës së Shtetit Lushnjë, me kompetencë tokësore në:
i. Gjykatën e Shkallës së Parë të Juridiksionit të Përgjithshëm Berat; 
ii. Gjykatën e Shkallës së Parë të Juridiksionit të Përgjithshëm Durrës;
iii. Gjykatën Administrative të Shkallës së Parë Lushnjë.
ç) Zyra Vendore e Avokaturës së Shtetit Shkodër, me kompetencë tokësore në:
i. Gjykatën e Shkallës së Parë të Juridiksionit të Përgjithshëm Kukës;
ii. Gjykatën e Shkallës së Parë të Juridiksionit të Përgjithshëm Lezhë;
iii. Gjykatën e Shkallës së Parë të Juridiksionit të Përgjithshëm Shkodër.
[bookmark: _GoBack]d) Zyra Vendore e Avokaturës së Shtetit Tiranë, me kompetencë tokësore, në:
i. Gjykatën e Shkallës së Parë të Juridiksionit të Përgjithshëm Dibër;
ii. Gjykatën e Shkallës së Parë të Juridiksionit të Përgjithshëm Elbasan;
iii. Gjykatën e Shkallës së Parë të Juridiksionit të Përgjithshëm Tiranë;
iv. Gjykatën Administrative të Shkallës së Parë Tiranë;
v. Gjykatën e Apelit të Juridiksionit të Përgjithshëm Tiranë; 
vi. Gjykatën Administrative të Apelit.
dh) Zyra Vendore e Avokaturës së Shtetit Vlorë, me kompetencë tokësore në:
i. Gjykatën e Shkallës së Parë të Juridiksionit të Përgjithshëm Fier;
ii. Gjykatën e Shkallës së Parë të Juridiksionit të Përgjithshëm Vlorë.
2. Ngarkohet Avokatura e Shtetit për zbatimin e këtij vendimi.
Ky vendim hyn në fuqi pas botimit në Fletoren Zyrtare. 

